18 BExKKER: 
en Paradis, oü bon fet delicier. 
querez un autre qui i voist por noncier. 
174foi que doi vous, ia n'en irai arier.” 
2 Roi Salemons apela Amauri, 
un ckeualier qui quens iert de Berri, 
qui moult iert preuz ; si out le cor hardıi. 
“alez ä Karle, sire, ge vos em pri; 
et si li dites qu’Hiaumon est pres de cı. 
de l’ost qu’il meine, et que ıl a basti, 
sunt ia li mont et li val reuesti.” 
“je n’ivai pas” li quens li respondi; 
“ge ne veoil pas mon cors aucir gari, 
ancois le uoeil por deu auoir affli 
et ledengie si comme i l’out por mıi. 
s’auraı mon chief em Paradis flori 
o les apostres qui bien ont dieu serui, 
ou toz iors a ioie [este et deli. 
qui que i voist, je remaindvat icı.” 
Roi Salemons apela Godeffroi, 
un cheualier otı moult out de boufloi ; 
quens de Boloigne estoit, si con ge croi. 
“car alez, sire, A Karlon nostre roi, 
et li dites, por deu ge vos em proi, 
que Hiaumon ameine sor nos moult grant conroı. 
viegne li rois; s’ameint sa gent o sol: 
car nos aurons, ce cuit. aspre conroi.” 
li quens respont “non ferai par ma foi. 
es ai bones et cheual et conroi: 
si ne ferai que granz cox ni emploi, 
et rendrai deu tot ce que ge li doi. 
l’ame et mon cors quitement li otvoi. 
por lui morrai: car i morut por moi. 
m . vos. . volez prendre corroi, 
dont i alez qui auez tel effroi.” 
Roi Salemons apela a estrous 
le due Antiaume qui fu sire de cors. 
“car alez, sire, por nos por le secors 
de Karlemaine, le fort roi coraious.” 
et cil respont “trop iestes peuros. 
ie n'ire pas par la foi que doi vos. 
ne place deu, qui nos gouerne los, 
que ie ja aje les fies ne les honors, 
de coi je uiue entre mes pers hontos. 
ge ne sui ge ä Karlon ne & vos, 
einz sui ä dieu le pere glorious, 
qui le suen cors mist por moi a dolors; 
et ie le mien metrai por lui toz iors. 
se de la mort volez estre rescous, 
dont i alez qui si estes doutos.” 
dist l’arceuesque “ge irai por vos tous 
moult volentiers. ne soiez si irous.” 
Li arceuesque enlendi la reson, 
que de l’aler s’airent li baron. 
il s’en torna A coile d’esperon. 
einz n’aresta, ne A val neä mon, 
deciqu’il vint deuant le roi Karlon. 
il le troua sor un paile grifon ; 
en une lance fermait un gofanon. 
et l’arceuesque l’en a mis ä reson. 
“dex beneie l’empereor Karlon. ” 
li rois respont par sens con yentius hon 
“sire arcevesque, dex vos face pardon. 
cil destrier a en vos mau compaignon ; 
sanglent li voi les costez enuiron. 
dites, biau sire, que font don mi baron 
et m’auangarde que deuant enuoion?” 
“par foi, biau sire, veu auons Hiaumon. 
tant a paien, n'est se merueille non. 
sor Aspremont en sunt 1a li penon. 
bataille aurez; ne uos en mentiron. ” 
et respont Karles “damledieu la nos don. 
tolir nos cuident ce que de deu tenon: 
mes par mon chief nos lor contrediron, 
ge veu ä dieu et son glorios non. 
feles soner mes granz cors de laton,, 
si ssarme l’ost entor et enuiron.” 
Chales quemande que l’ost soit tost armee; 
et il sı furent sanz nule demorce. 
quatre mil grelles i sonent la menee. 
la veissiez mainte broigne endosee, 
sor maint vert hiaume la uentaille fermee, 
maint haut baron ceindre sa bone espee. 
ä maint destrier fu la sele cenglee. 
li connoistable l’out moult bien ordenee. 
li roı sallı en la sele doree. 
li fiuz d'un duc a s’enseigne portee. 
son seneschal a tote l’ost liuree. 
einz roi de France n’out mes tele aunee. 
preng l'oriflambe que Lant ior as gardee.” 
tot em picant li a li roi donee. 
dist Fagon “sire, honor m’auez portee. 
Fagon” dist Karles,” voiz con riche asemblee:: 
